**Απρίλης 2025**

Χρωματικός καθορισμός :

Σε κίτρινο φόντο εμφανίζονται ~~οι διαγραφές~~

Με κόκκινα γράμματα εμφανίζονται οι προσθήκες

*[Με πράσινα πλάγια γράμματα εμφανίζονται τα σχόλια]*

Περιεχόμενα

[Άρθρο 4 - Ένταξη 1](#_Toc196510949)

[Άρθρο 5 – Δικαιώματα μέλους 1](#_Toc196510950)

[~~Άρθρο 8 – Φίλοι/ες του ΣΥΡΙΖΑ-ΠΣ~~ 2](#_Toc196510951)

[Άρθρο 12 - Οργανωτικά επίπεδα 2](#_Toc196510952)

[Άρθρο 14 - Περιφερειακή ~~Συντονιστική~~ Επιτροπή 2](#_Toc196510953)

[Άρθρο 14Α – Περιφερειακή συνδιάσκεψη 2](#_Toc196510954)

[Άρθρο 15 – Δημοτικές Συντονιστικές Επιτροπές: 3](#_Toc196510955)

[Άρθρο 23 - Εθνικό Συμβούλιο 3](#_Toc196510956)

[Άρθρο 24 - Εσωτερικά δημοψηφίσματα 3](#_Toc196510957)

[Άρθρο 25 - Όροι διενέργειας δημοψηφισμάτων 3](#_Toc196510958)

[Άρθρο 26 – Διαβουλεύσεις και ψηφιακά εργαλεία 3](#_Toc196510959)

[ΚΕΦΑΛΑΙΟ ΔΕΚΑΤΟ – ΕΚΛΟΓΙΚΕΣ ΔΙΑΔΙΚΑΣΙΕΣ 3](#_Toc196510960)

[Άρθρο 46 - Δικαίωμα εκλέγειν και εκλέγεσθαι στην εκλογή οργάνων και αντιπροσώπων 3](#_Toc196510961)

Άρθρο 4 - Ένταξη

1. Η ένταξη στον ΣΥΡΙΖΑ-ΠΣ είναι ατομική και γίνεται μετά από αίτηση του ενδιαφερόμενου/της ενδιαφερόμενης, η οποία υποβάλλεται μαζί με αποδεικτικό ταυτοπροσωπίας στην αντίστοιχη Οργάνωση Μελών ή προς οποιοδήποτε κεντρικό ή ενδιάμεσο όργανο του ΣΥΡΙΖΑ-ΠΣ ή διαδικτυακά μέσω της ιστοσελίδας ή της ψηφιακής πλατφόρμας/εφαρμογής του κόμματος.
2. Η αίτηση γνωστοποιείται στο Συντονιστικό της οικείας Οργάνωσης Μελών εντός ~~δεκαπέντε (15)~~ **δέκα (10)** ημερών και θεωρείται ότι έχει γίνει αυτοδικαίως δεκτήκαι το μέλος έχει ενταχθεί από την ημέρα υποβολής της. Το συντονιστικό ενημερώνει άμεσα **(το πολύ εντός πέντε (5) ημερών)** τα μέλη της οικείας οργάνωσης μελών σχετικά με την αίτηση ένταξης.
3. Εντός ~~δεκαπέντε (15)~~ δέκα (10) ημερών από τη γνωστοποίηση της αίτησης στο Συντονιστικό, κάθε μέλος της Οργάνωσης Μελών έχει δικαίωμα να προσφύγει κατά ένταξης στην Επιτροπή Δεοντολογίας, η οποία αποφαίνεται οριστικά εντός ενός (1) μήνα από την υποβολή της προσφυγής.

## Άρθρο 5 – Δικαιώματα μέλους

Κάθε μέλος του κόμματος έχει δικαίωμα:

**(στ)** Να εκφράζει ελεύθερα εντός του κόμματος και δημόσια την προσωπική του άποψη, αναφέροντας και τη συλλογική απόφαση σε περιπτώσεις που διαφωνεί με αυτή. ~~Όσοι και όσες μειοψήφησαν, έχουν δικαίωμα να μη συμμετέχουν στην εφαρμογή της απόφασης με την οποία διαφώνησαν, με δεδομένο ότι δεν υλοποιούν στην πράξη την άποψη που μειοψήφησε~~.*[Με την ίδια νοοτροπία τα μέλη του ΣΥΡΙΖΑ έχουν το δικαίωμα να μην εφαρμόζουν τους νόμους της ΝΔ δεδομένου ότι το κόμμα μειοψήφησε στη Βουλή]* Η άσκηση του δικαιώματος αυτού στο πλαίσιο της δράσης των μελών σε αιρετές θέσεις και δημόσια αξιώματα μπορεί να υπόκειται σε ειδικούς κανονισμούς για τους αιρετούς/τις αιρετές.

~~Άρθρο 8 – Φίλοι/ες του ΣΥΡΙΖΑ-ΠΣ~~

*[Να καταργηθεί. Επίσης να καταργηθούν και οι αντίστοιχες αναφορές στο υπάρχον καταστατικό]*

# Άρθρο 12 - Οργανωτικά επίπεδα

1. Ο ΣΥΡΙΖΑ δομείται σε ~~τρία~~ τέσσερα επίπεδα: Οργάνωση Μελών, Νομαρχιακή Οργάνωση, Περιφερειακή Οργάνωση και Συνέδριο του κόμματος. Συντονιστικού χαρακτήρα ενδιάμεσα όργανα προβλέπονται στις περιπτώσεις που απαιτείται για την αντιστοίχιση της δομής του κόμματος στα επιπλέον διοικητικά επίπεδα της χώρας.

2. Σε πρώτο επίπεδο συγκροτείται και λειτουργεί η Οργάνωση Μελών, που εκλέγει τη Συντονιστική Επιτροπή της.

3. Σε δεύτερο επίπεδο συγκροτείται Νομαρχιακή Συνδιάσκεψη με τη συμμετοχή όλων των μελών των Ο.Μ. του νομού.

3Α. Σε τρίτο επίπεδο συγκροτείται Περιφερειακή Συνδιάσκεψη με τη συμμετοχή **των εκλεγμένων αντιπροσώπων** από τα μέλη των Ο.Μ. της περιφέρειας.

4. Σε πανελλαδικό επίπεδο συγκαλείται το Τακτικό Συνέδριο του κόμματος.

5. Η οργανωτική δομή στις μεγάλες πόλεις ή νομαρχιακές περιοχές (Αθήνα-Πειραιάς – Θεσσαλονίκη) και στα νησιά, και ειδικότερα η συγκρότηση δευτεροβάθμιων οργάνων αντιμετωπίζεται συγκεκριμένα από την ΚΕ

# Άρθρο 14 - Περιφερειακή ~~Συντονιστική~~ Επιτροπή

***[Η περιφερειακή επιτροπή λειτουργεί όπως και η Νομαρχιακή Επιτροπή με τη μόνη διαφορά ότι η Περιφερειακή Συνδιάσκεψη, για λειτουργικούς λόγους, αποτελείται από αντιπροσώπους εκλεγμένους από τα μέλη των ΟΜ της περιφέρειας. Εναλλακτικά θα μπορούσε η Περιφερειακή Επιτροπή να εκλέγεται από την Περιφερειακή Συνδιάσκεψη.]***

Όλα τα άρθρα που αναφέρονται στην Περιφερειακή Συντονιστική Επιτροπή (ΠΣΕ) **διαγράφοντα**ι

# Άρθρο 14Α – Περιφερειακή συνδιάσκεψη

1. Η Περιφερειακή Συνδιάσκεψη συγκροτείται από αντιπροσώπους εκλεγμένους από τα μέλη των ΟΜ της περιφέρειας κάθε δύο (2) χρόνια και αποφασίζει για την πολιτική στην περιφέρεια.

2. Η Περιφερειακή Συνδιάσκεψη μπορεί να συγκληθεί και έκτακτα με πρωτοβουλία της Περιφερειακής Επιτροπής ή αν το ζητήσει το 1/4 των ΟΜ της περιφέρειας νομού ή απευθείας το 15% των μελών του ΣΥΡΙΖΑ στην περιφέρεια.

# Άρθρο 15 – Δημοτικές Συντονιστικές Επιτροπές:

Όλο το άρθρο διαγράφεται. Η συνεργασία και ο συντονισμός της δράσης των επιμέρους ΟΜ του Δήμου επαφίεται στην ΝΕ

## Άρθρο 23 - Εθνικό Συμβούλιο

Να καταργηθεί. Δεν εξυπηρετεί κάτι

## Άρθρο 24 - Εσωτερικά δημοψηφίσματα

2. Εσωτερικό δημοψήφισμα προκηρύσσεται:  
(α) σε εθνικό επίπεδο, με αίτημα του 15% των μελών που έχουν εκπληρώσει τις οικονομικές τους υποχρεώσεις ή από την απόλυτη πλειοψηφία των μελών της ΚΕ.  
(β) σε περιφερειακό επίπεδο, με αίτημα του 15% των μελών του αντίστοιχου γεωγραφικού επιπέδου που έχουν εκπληρώσει τις οικονομικές τους υποχρεώσεις ή από την απόλυτη πλειοψηφία των μελών της ΠΣΕ. Το δημοψήφισμα μπορεί να αφορά αποκλειστικά ζητήματα περιφερειακής πολιτικής. Για την πρόθεσή της να διοργανώσει περιφερειακό δημοψήφισμα, η ΠΣΕ ενημερώνει την ΚΕ. Εάν η ΚΕ κρίνει ότι η σημασία ενός θέματος υπερβαίνει τα όρια της συγκεκριμένης περιφέρειας, μπορεί ~~να ακυρώνει τη διεξαγωγή του δημοψηφίσματος ή~~ να το επαναπροκηρύσσει με άλλους όρους, σε πανελλαδικό επίπεδο ή σε επίπεδο περισσότερων περιφερειών

## Άρθρο 25 - Όροι διενέργειας δημοψηφισμάτων

4. Η διεξαγωγή του δημοψηφίσματος προϋποθέτει επαρκή και ισότιμη ενημέρωση για τα ζητήματα, μέσα από συνεδριάσεις των ΟΜ, ~~στις οποίες όταν το δημοψήφισμα είναι ανοιχτό και σε φίλους του ΣΥΡΙΖΑ-ΠΣ καλούνται και αυτοί,~~ ανοιχτές εκδηλώσεις, συζητήσεις, αρθρογραφία κ.ο.κ.

Άρθρο 26 – Διαβουλεύσεις και ψηφιακά εργαλεία

1. Για σημαντικά θέματα είναι δυνατόν, πριν τη λήψη απόφασης από την ΚΕ ή άλλα κατά περίπτωση αρμόδια όργανα του κόμματος, να διοργανώνεται διαβούλευση μεταξύ των μελών, ~~ή και των φίλων,~~ του ΣΥΡΙΖΑ-ΠΣ, με στόχο τη στάθμιση της άποψής τους.

2. Η διαβούλευση μπορεί να οργανώνεται με δύο τρόπους:  
(α) Με οργανωμένη συζήτηση μιας εισήγησης ή εναλλακτικών κειμένων της ΚΕ ή της Πολιτικής Γραμματείας επί σημαντικού θέματος, κατά την οποία ζητείται η γνώμη των συνελεύσεων του κόμματος. ~~Εάν αποφασιστεί η συμμετοχή και των φίλων του ΣΥΡΙΖΑ-ΠΣ, στις συνελεύσεις των ΟΜ καλούνται υποχρεωτικά και οι κατά τόπους φίλοι/ες~~.  
(β) Μέσω της ανάρτησης στην πλατφόρμα του κόμματος ενός ή περισσότερων κειμένων, ανοιχτών προς σχολιασμό από τα μέλη του ΣΥΡΙΖΑ-ΠΣ, ~~καθώς και τους φίλους/τις φίλες του κόμματος, εφ’ όσον αποφασιστεί η συμμετοχή~~

ΚΕΦΑΛΑΙΟ ΔΕΚΑΤΟ – ΕΚΛΟΓΙΚΕΣ ΔΙΑΔΙΚΑΣΙΕΣ

Άρθρο 46 - Δικαίωμα εκλέγειν και εκλέγεσθαι στην εκλογή οργάνων και αντιπροσώπων

Με την επιφύλαξη τυχόν ειδικότερων διατάξεων του παρόντος καταστατικού, δικαίωμα εκλέγειν και εκλέγεσθαι για τα όργανα και τα αξιώματα του κόμματος έχουν όλα τα ταμειακώς εντάξει μέλη του κόμματος στο αντίστοιχο επίπεδο (πανελλαδικά, περιφέρεια, νομός, ΟΜ). Τα μέλη έχουν το δικαίωμα του εκλέγεσθαι σε ένα όργανο εκ των Κ.Ε., Ν.Ε. και Συντονιστικά των Ο.Μ. Μεταβατικά η διάταξη ισχύει από την πρώτη εκλογική διαδικασία των Ν.Ε. και των Συντονιστικών των Ο.Μ. Οι απώτατες προθεσμίες εντός των οποίων πρέπει κάποιος/α να έχει γίνει μέλος του κόμματος για να συμμετέχει σε συγκεκριμένη εκλογική διαδικασία (συνέδριο, νομαρχιακή συνδιάσκεψη, εκλογοαπολογιστική συνέλευση ΟΜ κ.ο.κ.) ~~καθορίζονται κάθε φορά με απόφαση της ΚΕ~~**.δεν μπορεί να είναι μικρότερες από τον ένα (1) μήνα πριν από την εκλογική διαδικασία.**

Ως ταμειακώς εντάξει νοούνται τα μέλη των οποίων οι οικονομικές υποχρεώσει στο κόμμα δεν υπερβαίνουν του οκτώ (8) μήνες ή το μισό του αριθμού των μηνών που μεσολαβούν από την ημερομηνία ένταξής τους στον ΣΥΡΙΖΑ-ΠΣ μέχρι την εκλογική αναμέτρηση. *[Ο χαρακτηρισμός* *«ταμειακώς εντάξει» για τα μέλη πρέπει να αποτελέσει κομβικό σημείο στο καταστατικό έτσι ώστε αφενός να ενισχυθούν τα οικονομικά του κόμματος και αφετέρου να αποτελέσει έμπρακτη νομιμοποίηση του δόγματος «εμείς δεν έχουμε χρηματοδότες, γιατί οικονομικά στηριζόμαστε στα μέλη μας»]*

Άρθρο 50 - Προκριματικές εκλογικές διαδικασίες

Στις περιπτώσεις όπου το παρόν καταστατικό προβλέπει τη διεξαγωγή προκριματικών εκλογών για την επιλογή υποψηφίων για δημόσια αξιώματα ισχύουν οι ακόλουθοι κανόνες:

1. Δικαίωμα εκλέγειν έχουν τα ταμειακώς τακτοποιημένα μέλη του ΣΥΡΙΖΑ-ΠΣ στο αντίστοιχο επίπεδο. ~~Με απόφαση της ΚΕ μπορεί να προβλέπεται το δικαίωμα συμμετοχής και των φίλων του ΣΥΡΙΖΑ-ΠΣ στο επίπεδο αυτό~~. *[Να διαγραφεί (οτιδήποτε έχει σχέση με το δικαίωμα του εκλέγειν σε ‘φίλους’ ή μη μέλη)]*